Diari Oficial de la Generalitat Valenciana


Sumari del DOGV 5615, del 08-10-2007 (2007/12927)

Informació pública de l'obertura del període voluntari de pagament, terminis i termes d'este. Aprovació dels padrons cobradors corresponents i justificació legal.
------------------------------------------------------------------------------------------------------------------------------------------------------------------

### Dades del document

Número de DOGV
:   5615

Data del DOGV
:   08-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12034


Data del document
:   26-09-2007

Organisme emissor
:   Cambra Oficial de Comerç, Indústria i Navegació - Castelló

Tipus de document
:   Anunci

Informació pública de l'obertura del període voluntari de pagament, terminis i termes d'este. Aprovació dels padrons cobradors corresponents i justificació legal. [2007/12544]  
De conformitat amb el que establix l'article 64 del Reglament de Règim Interior d'esta Cambra Oficial de Comerç, Indústria i Navegació de Castelló, es comunica als electors que el Comité Executiu, en les sessions celebrades els dies 16 de març, 12 de juliol i 26 de setembre de 2006, 29 de gener i 13 de juliol de 2007, es va aprovar el padró cobrador així com les liquidacions de les quotes del recurs cameral permanent referides a l'impost de societats, i s'acordà també la iniciació des del dia 8 del mes d'octubre de 2007 del període voluntari de cobrament de les quotes del recurs cameral permanent girades en les quanties, formes i terminis que establixen els articles 12, 13 i 14, i disposicions transitòries, tercera, quarta i cinquena de la Llei 3/1993, de 22 de març, Bàsica de les Cambres Oficials de Comerç, Indústria i Navegació i l'article 62 de la secció quarta de la Llei de Pressupostos Generals de l'Estat per a 1997, la Llei 40/1998, de 9 de desembre, de l'Impost sobre la Renda de les Persones Físiques i la Llei 51/2002, de 27 de desembre, de reforma de la Llei 39/1988, de 28 de desembre, Reguladora de les Hisendes Locals, Llei 58/2003, de 17 de desembre, General Tributària i les normes reglamentàries de desenvolupament d'esta Llei vigents, en relació amb l'impost sobre activitats econòmiques, impost sobre la renda de les persones físiques i impost de societats satisfetes pels contribuents que hagen exercitat activitats en la demarcació d'esta corporació, és a dir, tota la província de Castelló.  
A més a més, per a facilitar el pagament de les expressades quotes en període voluntari, la Cambra Oficial de Comerç, Indústria i Navegació de Castelló notificarà individual i respectivament a tots els seus electors les liquidacions girades per cadascun dels esmentats conceptes del recurs cameral permanent, i trametrà notificació-rebut en la qual constaran les dades d'identificació del deute, així com el termini de pagament en període voluntari i les entitats financeres en les quals puga efectuar-se l'ingrés; a més a més contindrà la indicació de la normativa legal en la qual es basa la quota girada i els recursos que es poden interposar en cas de disconformitat amb esta.  
Finalitzat el període de pagament voluntari en la data que corresponga, d'acord amb les notificacions individuals practicades, les quotes pel recurs cameral permanent no satisfetes s'exigiran per la via administrativa de constrenyiment a través de l'Agència Estatal de l'administració Tributària amb imposició dels recàrrecs, interessos i costes que es produïren, tot això conforme a l'esmentada Llei 3/1993, de 22 de març, i a la Resolució de 19 d'octubre de 1993 (Boletín Oficial del Estado de 10 de novembre) que publica el Conveni de primer d'octubre de 1993 de prestació de servicis de l'esmentada Agència Estatal de l'administració Tributària en matèria de recaptació en via executiva dels ingressos de dret públic propis de les cambres.  
Castelló de la Plana, 26 de setembre de 2007.- El president: Salvador Martí Huguet. El secretari general en funcions: Vicente Casañ Casañ.